UFO-Mail nr. 255 - Gratis nyhedsbrev - ufo - sufoi.dk - ufo.dk 


Skandinavisk UFO Information /^ 


Danmarks UFO Forening yV_/7 

FAQ Sådan kan du hjælpe Kontakt Presserum 

Om ufo.dk Om SUFOI Persondatapolitik Kolofon 

Observationer Himlens fænomener mv. UFO-Mail Artikelarkiv Online bøger Butik Undervisning Links 

Forside > UFO-Mail > UFO-Mail 2018 > UFO-Mail nr. 255 

Søg 

UFO-Mail nr. 

255 

26. januar 2018 


Pentagon i UFO-storm 


I de sidste uger af 2017 blev de internationale medier ramt af en veritabel ufostorm, hvor ikke en 
gang lille Danmark gik ram forbi. Det blev nemlig afsløret, at Pentagon, det amerikanske forsvar, i 
en årrække havde undersøgt ufomeldinger. Og det til trods for, at man i mange år hårdnakket har 
påstået ikke at være interesseret i fænomenet. Mange ufoentusiaster havde derfor svært ved at få 
armene ned, og mente, at dette måtte være begyndelsen på den store afsløring. Desværre viser 
en nærmere undersøgelse, at mistanken om lyssky dagsordener ikke kun begrænser sig til 
Pentagon. 

Af Henning Dethlefsen 

Dramaet om Pentagon-undersøgelsen 
startede på sin vis allerede den 11. 
oktober 2017, da tidligere sanger i 
rockgruppen Blink-182, Tom DeLonge, 
præsenterede sit selskab To the Stars 
Academi of Arts and Science (TSAAS). 

Tom DeLonge er en kendt ufoentusiast, 
som ikke er bleg for at slå alle mulige 
påstande om rumvæsner, tvivlsomme 
ufobilleder, Bigfoot og lignende op på 
Facebook og Instagram, for dog så igen 
at slette dem, hvis der skulle vise sig at 
komme alt for megen kritik. 

Den 15. februar 2017 blev Tom DeLonge 
udnævnt til „årets ufoefterforsker" for 
sine præstationer af The International 
UFO Congress i staten Arizona. I sin 

takketale fortalte han, at han var en del af noget stort, og at der ville komme en vigtig afsløring om kort tid. 

Der gik noget længere tid end lovet, men, hvad DeLonge 
sigtede til, var netop lanceringen af TSAAS. Kort fortalt går 
firmaet ud på, at folk kan investere deres penge, som så vil 
blive brugt til at studere ufoer med det formål, at udvikle et 
fantastisk rumfartøj, der kan rejse mellem stjernerne. 



Pentagon er navnet på USA's forsvarsministeriums 
administrationsbygning i Arlington i staten Virginia. 


DeLonges lancering af sit nye firma faldt desværre en smule til 
jorden i medierne. Måske kunne de fleste godt gennemskue 

Tom DeLonge er tidligere rockmusiker og nu 


millionær og ufoentusiast. 


salgstalerne. Det interessante er imidlertid, at DeLonge ved 
samme lejlighed præsenterede en række betydningsfulde 
tidligere regeringsansatte og eksperter, som skulle borge for 
seriøsiteten af selskabet. Herunder en vis hr. Luis Elizondo, 
som senere skulle vise sig at have været lederen af det famøse 
regeringsfinansierede program, der udløste ufostormen i 
december. 


Artikler afslørede ufoefterforskning 

Den 16. december 2017 begyndte lavinen at rulle med artikler først i New York Times og dernæst i Politico. 



Siden 1947, hvor et uidentificeret flyvende objekt styrtede 
ned i den amerikanske by Roswetl, har ufo-feberen raset i USA 


Allerede dagen efter artiklen i New York Post var SUFOI's formand Kim Møller Hansen i TV2 News for at 
fortælle om sin holdning til sagen, og det skulle ikke blive sidste gang, at sagen blev taget op i de 
danske medier. 


Foto: Michael Jeppesen/SUFOI Picture Library/TV2 NEWS 


Programmet, som havde været aktivt fra 2007 til 2012, havde betegnelsen „Advanced Aerospace Threat 
Identification Program" (Avanceret program til identifikation af trusler fra luftrummet, eller AATIP). Det var blevet 
understøttet med 22 millioner dollars, og dets leder havde netop været Luis Elizonda. 


Artiklen i New York Times koncentrerede sig om at fremhæve kendte senatorers støtte 
til programmet, herunder først og fremmest den demokratiske senator Harry Reid fra 
Nevada. Selvfølgelig for at fremhæve historiens seriøsitet og dermed retfærdiggøre 
ufoundersøgelser som sådan. 

Da historien i artiklen blev understøttet af folk, som (tidligere) havde været ansat af 
regeringen, blev den af ufoentusiaster verden over meget hurtigt anset for 
startskuddet til en egentlig indrømmelse fra regeringen af tilstedeværelsen af 
rumvæsner på Jorden - det som også kaldes disclosure. 


Til støtte for påstandene var artiklen desuden ledsaget af to film optaget fra den amerikanske flådes jagerfly af 
objekter, der tilsyneladende opførte sig på en måde, som intet jordisk fartøj kan gøre dem efter. 


Alt tydede således på, at man havde afsløret et program til undersøgelse af eventuelt 
fjendtlige fartøjer styret af rumvæsner eller noget lignende. Artiklen i New York 
Times kunne også fortælle, at hovedparten af de 22 millioner dollars var blevet 
videresendt til firmaet Bigelow Aerospace. 

Uge efter den første artikel i New York Times kom endnu en artikel med overskriften 
„Two Navy Airmen and an Object that Accelerated like Nothing I have ever seen " (To 
flådepiloter og et objekt, der accelererede som noget, jeg aldrig før har set). Artiklen 
mødte i 2004 et mystisk indeholdt et interview med den tidligere flådepilot David Fravor, hvor han fortæller 

objekt over Stillehavet. om sin ufooplevelse fra 2004. 



Nu begyndte historien for alvor at rulle med indlæg og interviews på de amerikanske tv-kanaler af bl.a. Fravor og 
Elizondo. Det hele virkede så overbevisende, at mange lod sig rive med. Desværre er ikke alt, der glimter, guld, og 
allerede den første artikel giver anledning til kritiske spørgsmål. 


Meningsløst papirarbejde 

Hvis Pentagon og regeringen virkelig tillagde dette program betydning, hvorfor så afbryde det i 2012? Hvorfor kun 
give det et beløb på 22 millioner, som i realiteten ikke svarer til meget mere end halen på en enkelt moderne 
jetjager? Og hvis man allerede vidste besked med ufoernes realitet, hvorfor så overhovedet begynde undersøgelsen i 
2007? Noget synes ikke at hænge sammen. 

Allerede i Politicos artikel fra den 16. december 2017 antyder en anden forklaring, at 
der er tale om vennetjenester og politiske rævekager. 

I Politicos artikel med overskriften „The Pentagons Secret Search for UFOs" siges det, 
at selv senator Reid til sidst indrømmede, at programmet ikke var en fortsættelse 
værd, og at dette i virkeligheden var begrundelsen for, at programmet blev afsluttet. 
Det kommer fra en unavngiven embedsmand, men hænger meget godt sammen med 
talskvinden for Pentagon, Dana Whites, udtalelse om, at programmet blev stoppet, 
simpelthen fordi der var mere fornuftige ting at bruge pengene på. Undersøgelsen 
resulterede blot i en masse unødvendigt papirarbejde og i, at penge blev sendt videre 
til en af Reids gode venner. 

Noget tyder således på, at hele projektet fra starten ikke havde så meget med ufoer 
at gøre, som med korruption og overførslen af penge fra statskassen til venner, der 
så ville sørge for, at der kunne blive ydet modtjenester som fx støtte til Reids 
valgkampagner. Og interessen for ufoerne kunne i så fald fungere som undskyldning 
for den korrupte adfærd. De mange påfaldende personforbindelser understøtter, at 

dette er den rigtige forklaring. 



Senator Reid var politikeren 
bag oprettelsen af det 
hemmelige ufoprogram. Han 
blev senere beskyldt for 
korruption. 


En ægte ufokonspiration 

I første omgang er der en forbindelsen mellem DeLonge og Luis Elizondo, som 
åbenbart kunne få sin fratrædelse fra det offentlige til at passe sammen med 
lanceringen af DeLonges nye selskab TSAAS i oktober 2017. Kunne der være 

private interesser? For eksempel økonomiske - ved at være en del af 
mangemillionæren DeLonges nye selskab? Elizondo begynder tilsyneladende 
ikke med at fortælle om sine erfaringer med ufoundersøgelserne, før der 
samtidig er udsigt til, at han kan få noget ud af det personligt. 

Desuden, og som det er blevet påpeget fra flere steder, hvilken betydning for 
oprettelsen af dette program (AATIP) har forbindelsen mellem Reid og 
mangemillionæren Robert Bigelow egentlig haft? Bigelow er ligesom Reid 
kendt for mange års interesse og tro på, at Jorden får besøg af rumvæsner, 
og for viljen til at investere store beløb i denne interesse. 



Robert Bigelow var manden, som fik 
de fleste af pengene til det 
hemmelige program. Han var 
samtidig Reids gode ven og sponsor 
til Reids valgkampagner. 


Den allerstørste del af de 22 millioner dollars er ifølge artiklerne i New York Times blevet ekspederet videre til 
Bigelow, uden at han har været i stand til åbenlyst at yde noget til gengæld. Til gengæld har Reid fået økonomisk 
støtte til sin valgkampagne fra Bigelow. 

Det er tankevækkende, at da Reid i sin tid pludselig valgte at stoppe 
som senator, var det netop på baggrund af voksende anklager om 
korruption. Så hvad er de 22 millioner dollars i virkeligheden blevet 
brugt til? 

At der samtidig er en forbindelse mellem DeLonge på den ene side og 
så Bigelow på den anden, kan der heller ikke herske tvivl om. I oktober 
2017 kunne man se en selfie med ham selv og Bigelow på Instagram, 
samtidig med at DeLonge annoncerer, at Bigelow snart vil tiltræde det 
nyoprettede selskab TSAAS. Det blev dog hurtigt slettet igen. 
Formodentlig var Bigelow alligevel ikke interesseret. Alligevel viser det 
en tydelig forbindelse mellem alle involverede på højeste niveau. 


Rigtig meget tyder således på, at AATIP i virkeligheden ikke så meget 
er et program oprettet af Pentagon, men i virkeligheden er et program oprettet af politikere og ufoentusiaster til at 
misbruge skatteyderpenge. Pentagon var fra starten imod, men fik programmet trukket ned over hovedet og 
udnyttede første givne lejlighed til at aflive det. Dokumenter og andet materiale fra undersøgelsen bliver stadig holdt 
hemmeligt. Så meget for den store ufo-afsløring! 


Noget man har set før 

Den første artikel i denne sag blev skrevet af Leslie Kean og Ralph Blumentahl. Det 
burde allerede få de fleste læsere til at studse. Blumentahl og Kean lancerede allerede 
i artiklen „UFO Caught On Tape Over Santiago Air Base" fra 2012 påstanden om, at 
mennesker får besøg af udenjordiske væsner. 

Årsagen var her en film fra 2010, som tilsyneladende viste ukendte luftfartøjer udføre 
umulige bevægelser over en luftbase i Santiago, Chile. 

Også her, som i vores nuværende sag, blev filmen undersøgt af en officiel gruppe af 
eksperter, Committee for the Study of Anomalous Aerial Phenomena (Komiteen for 
Studiet af Usædvanlige Fænomener i Luften, eller CEFAA), som ikke kunne finde 
nogen god forklaring. Alligevel viste efterfølgende undersøgelser hurtigt, at der helt 
sikkert blot var tale om fluer foran kameraet. 

Men Kean ville ikke indrømme noget og har aldrig siden indrømmet 
fejltagelsen. 

Kean forsøgte igen kort tid efter med en optagelse fra en chilensk 
helikopter fra 2014, at overbevise offentligheden om, at Jorden blev 
besøgt af rumvæsner. 



Leslie Kean, medforfatter til 
artiklen i New York Times. 

Alligevel afslørede ganske kort tids undersøgelser udført af andre, at der 
blot var tale om et almindeligt rutefly, som piloterne havde været ude af 
stand til at lokalisere. 


Også denne gang blev sagen undersøgt af „eksperterne" fra CEFAA uden, 
at man fandt på noget svar. 


Det famøse billede af en flue. 


HOL Engine:- 


V 



-mor tran? 


\ 


1 I 2004 optog et mexicansk kystbevogtningsfly 
en film af en række lys i horisonten. Lysene 
bevægede sig tilsyneladende i formation. 


Historien blev slået stort op som det endelige 
bevis. Det var jo optaget af regeringsansatte 
eksperter, som ikke kunne forklare, hvad de så. 



Chile-ufoet viste sig at være 
et almindeligt rutefly. 


Lysene som viste sig at stamme fra 
gasafbrænding på et borefelt. 


Senere fandt man ud af, at der var tale om gasafbrænding på et borefelt. Den gang, som med andre optagelser, var 
der tale om en infrarød optagelse, som mange har svært ved at tolke. Det synes at være en trend inden for 
ufologien: Hvis der er tale om infrarøde optagelser, har man (og dette inkluderer også såkaldte eksperter) morderligt 
svært ved at tolke dem, og ufologerne står derfor klar i kulissen med deres historier. De to film, der følger med New 
York Post-artiklerne, er begge optagelser med infrarødt, og passer derfor perfekt ind i denne trend. 


To film og en flådeofficer 


Den første film kaldes GIMBAL-filmen (efter det udstyr, der blev brugt til optagelserne) og viser et objekt med 
noget, der ligner en aura, som drejer rundt om sig selv under flyvningen. 

Den anden filmoptagelse er kendt som Tic-Tac filmen, fordi objektet på filmen minder om en Tic-Tac-pastil. Det vil 
sige hvid og oval, men derudover uden kendetegn som fx vinger. Tic-Tac-filmen kendes også som Nimitz-videoen, 
fordi jagerflyene blev sendt op fra hangarskibet af samme navn. Filmene bliver i medierne konstant blandet sammen. 

Den såkaldte GIMBAL-film. 


Der foregår stadig en intens analyse af disse film på nettet, og det er derfor ikke muligt i skrivende stund at komme 
med et endegyldigt resultat. 

Så meget kan dog siges: GIMBAL-filmen har hverken sted eller tid, hvilket gør en vurdering meget sværere. Filmen 
minder dog rigtig meget om de infrarøde optagelser fra den chilenske helikopter i 2014, som senere viste sig at 
være af et rutefly i luften. Og en meget grundig analyse af filmen foretaget af Mick West på siden Metabunk.org 
viser, at der også her efter al sandsynlighed er tale om varmeoptagelser af et andet fly i luften. Dette harmonerer 
ikke med det, som piloterne siger på filmen, men lyden kan være lagt på senere, og fordi vi hverken har tid eller 
sted på hændelsen, bliver det ekstra svært at kontrollere netop lydens autenticitet. 

Tic-Tac-filmen har modsat GIMBAL-filmen både tid og sted. Den blev taget under en flådeøvelse ud for Californien i 
2004. Den er desuden ledsaget af piloten David Fravors (senere understøttet af hans co-pilot Jim Slaight bl.a. under 
et interview i Fox News den 23. december 2017) beskrivelse af hændelsen. Han deltog i flådeøvelsen og var pilot på 
det tosædede Superhornet jagerfly, som mødte objektet. Dette giver tilsyneladende filmen større troværdighed. Men 
også her viser virkeligheden sig at være mere kompliceret end som så. Fravor var fx efter alt at dømme ikke den 
pilot, hvis jagerfly optog filmen. 

Den såkaldte Tic-Tac-film, også kaldet Nimitz-filmen. 


Fravor fortæller selv, hvordan han under et træningstogt på vej mod sit bestemmelsessted blev omdirigeret til 
området af en radaroperatør, som havde opfanget noget interessant på skærmen. Da de når frem, ser han 
skumsprøjt i vandet, som fra et større objekt lige under vandoverfladen (et rutefly netop styrtet i havet eller en 
ubåd?), men straks efter får han øje på Tic-Tac-objektet, der med hurtige kursændringer bevæger sig frem og 
tilbage over området med skumsprøjt. Da de begynder at cirkle om objektet, efterligner det bevægelsen for pludselig 
med enorm hastighed at bevæge sig mod vest. 

Piloterne fortsætter herefter mod deres oprindelige bestemmelsessted, da radaroperatøren meddeler dem, at objektet 
fra før nu tilsyneladende venter på dem her! Men da de ankommer til bestemmelsesstedet, er objektet igen 
forsvundet. 

Da de senere lander på hangarskibet Nimitz og møder det næste hold piloter på vej op, opfordrer Fravor dem til at 
filme objektet. 

Fravor pointerer under sin beretning, at han så objektet med egne øjne, men optagelsen stammer tilsyneladende fra 
en anden pilot under den senere flyvning. Vi har således ikke en film af et objekt med tilhørende øjenvidneskildring, 
således som det flere steder fremstilles. 

Fravor fløj en tosædet version af jagerflyet F18 Superhornet. 

Et ganske alvorligt problem med filmen er desuden det, den viser. Eller rettere: ikke viser. Ifølge Fravor var det, der 
gjorde objektet specielt, dets pludselige kursændring og ekstremt hurtige acceleration. Noget et menneskeskabt 
fartøj ikke ville have været i stand til. Det dokumenteres bare ikke af filmen. Her bevæger fartøjet sig med en 
tilsyneladende jævn fart fra højre mod venstre. Det, der ligner en meget hurtig acceleration mod venstre, er i 
virkeligheden en illusion skabt af en ændring af zoom i optageren, som ligeledes dokumenteret af Mick West på 
Metabunk.org. 


Fravor henviser faktisk i et interview med Erin Burnett den 19. december på Live CNN til filmen som et bevis på sin 
påstand, men også han fejltolker altså filmen. Hertil kommer, at Fravor i en i øvrigt meget detaljeret rapport om 
sagen optaget i september 2017 (offentliggjort af selveste TSSA) pudsigt nok ikke nævner objektets hurtige 
kursændringer. I en artikel på Fightersveep.com fra marts 2015, hvor historien dukker op første gang, beskrives 
objektets oprindelige bevægelse som „minor lateral movements", altså små bevægelser til siden og ikke helt så 
dramatisk, som han fremstiller det i interviews. 



Fravor var stationeret på hangarskibet 
Nimitz. 


Historier bliver jo sjældent 
mindre dramatiske med tiden, 
og man skal selvfølgelig også 
lige huske på, at Fravor 
forsøger at huske noget, der 
ligger mange år tilbage. Samt 
at han selv nævner sin egen 
ophidselse og nervøsitet under 
hændelsen. Man har i ufologien 
mange eksempler på, hvordan 
selv erfarne folk i uniform 
fejltolker det, de ser. 



En amerikansk ubåd. Læg mærke 
til skumsprøjtene. 


Et fint eksempel er fx Rendlesham-sagen fra 1980 i England (se kapitlet „Hemmeligheden i skoven" i bogen UFO'er - 
Myter og viden). 


Nogle har bidt mærke i David Fravors første indskydelse, da han fik øje på skumsprøjtene, at der var tale om en 
ubåd. Tanken virker nærliggende, da der jo var en omfattende flådeøvelse i gang. Flere på nettet har derfor 
foreslået, at der faktisk var tale om en amerikansk ubåd, som i det skjulte holdt øje med øvelsen og undervejs 

udførte egne manøvrer. 

Måske var Tic-Tac-pastillen i virkeligheden en ny slags drone eller et krydsermissil, som piloterne havde svært ved at 
identificere på grund af vinklen ovenfra og ned. Hvis man tror, at noget bevæger sig horisontalt, men det så 
pludselig forsvinder vertikalt, kan dette let opfattes som en ekstrem hastighed. 

Det kunne måske også passe med de oprindelige radarmeldinger om objektets pludselige skift af højde. Det ene 
radarbillede var af den uddykkede ubåd, medens det andet var af et missil i luften. En hage ved missil-teorien er 
imidlertid, at piloterne tilsyneladende ikke så røg. Men måske man netop testede et nyt missil uden røgudvikling? 

Hvad der også taler for ubådsteorien er, at piloterne blev mødt med noget nær ligegyldighed af ledelsen hjemme på 
hangarskibet. Som om ledelsen godt vidste, hvad der var foregået. 

Det korte af det lange: Vi kan ikke vide, hvad Fravor så, fordi vi indtil videre kun har Fravors og hans co-pilots 
beskrivelser og en meget kort film, som måske ikke viser det samme. Altså i virkeligheden ikke særlig meget, og vi 
havner meget hurtigt i gætterier. 


Suppe på en pølsepind 

Hele historien virker mest af alt som en meget tynd omgang. GIMBAL-filmen ligner i høj grad lignende infrarøde film 
af flyvemaskiner. Fravors Tic-Tac-historie kom allerede frem i 2015, og den dertil hørende film var på nettet allerede 
første gang i 2007. Her er der således ikke meget nyt. 

Pentagons undersøgelse i 2007-2012 var kun på sølle 22 millioner dollars og rettede sig ikke specielt mod 
rumvæsner, men ifølge projekttitlen mod „farer fra luftrummet", hvad der jo lige så godt kunne være nye kinesiske 
droner eller tordenvejr. 

Fra starten ligner programmet meget mere en vennetjeneste fra senator Reid til sin ven Bigelow. Det indså man 
efterhånden fra Pentagons side (jævnfør talskvindens udtalelse), og da der heller ikke kom nogen resultater, lod de 
programmet løbe ud i sandet. 

Der er ikke fra Pentagons side blevet offentliggjort noget fra programmet, hverken selve afslutningskonklusionen 
(medmindre „ingen resultater" netop er hovedkonklusionen), film eller interviews. 

Elizondo pointerer selv (i et interview på CNN offentliggjort den 19. december 2017), at han ikke taler på 
regeringens/Pentagons vegne, men udelukkende som privatperson. Modsat hvordan det ellers fremstilles nogen 
steder, har Pentagon altså ikke afsløret noget som helst. Faktisk hævder Washington Post at være i besiddelse af et 
internt memo, hvoraf det fremgår, at Elizondo rekvirerede de viste film, ikke for at bruge dem i forbindelse med 
nogen ufoundersøgelse, men fordi han mente, de kunne være nyttige for uddannelsen af piloter. Dette kunne 
forklare, hvorfor filmene er så korte. Men samtidig står det jo i modsætning til påstanden om, at Pentagon ser dem 
som en del af deres ufoundersøgelser. 

Det hele virker i langt højere grad som en gang mediehype til støtte for DeLonges nye forretning. 

Vi bliver lovet flere film og informationer (heriblandt om et mystisk ikke-jordisk materiale opbevaret af Bigelow), 
men hvorfor får vi så ikke bare det hele udleveret med det samme? I stedet bliver tingene trukket i langdrag, og 
medierne lokkes med på toget, sådan at endnu flere kan blive inspireret til at sende penge til DeLonge og Elizondo. 

Der er vist ingen tvivl om, at alle de implicerede, dvs. DeLonge, Elizondo, Bigelow og Reid - samt flere andre - alle 
oprigtigt tror på ufoer som bevis på besøg udefra. Problemet opstår, når denne tro bruges til at blæse tingene ud af 
proportioner for at skaffe sig selv og andre penge fra både private og ikke mindst skatteyderne. Måske den egentlige 
historie kommer til at handle om misbrug af skatteyderpenge? 

Det bliver interessant at se, hvad der ellers kommer frem i den historie, og der vil givet komme mere. Det bedste 
kunne selvfølgelig være, hvis rapporten inklusive konklusioner fra den oprindelige undersøgelse kom frem. Det bliver 
der for øjeblikket arbejdet på. 

Kernen i sagen synes lige nu at være påstanden om, at Pentagon har undersøgt ufoer, selv om myndighederne i 
mange år har hævdet, at de ikke undersøger ufoer. Her glemmer man bare, at ordet ufo har to betydninger. I den 
første, lanceret af det amerikanske militær i 1952, betyder det jo bare „uidentificeret flyvende objekt". I den 
betydning er det faktisk militærets helt klare pligt at undersøge tingene. Især flyvevåbnet skal jo holde øje med, 
hvad der foregår i luftrummet. I den anden mere populære betydning står ordet ufo for „rumskibe styret af 

rumvæsner". Og det er her, militæret siger nej. 



The New York Times 


TRENDING NOW 


PENTAGON'S SECRET UFO PROGRAM REVEALED 


Neil deGrasse Tyson Astrophysidst 




TODAY 


ATLANTA y- 


CHARLOTTE & 56" 


WASHINGTON £^52 



Astrofysikerne Neil DeGrasse Tyson blev også spurgt i Pentagon-sagen. 


Den berømte amerikanske astrofysiker Neil DeGrasse Tyson, kendt fra videnskabsserien Cosmos, er selvfølgelig også 
blevet spurgt om den nyeste ufosag. Han pointerer, at blot fordi et objekt ikke er identificeret, så betyder det ikke 
automatisk, at der må være tale om rumvæsner. 


Forskellen kommer også til udtryk i et interview, hvor både Fravor og hans co-pilot, Jim Slaight, bliver spurgt, om 
det betyder, at de tror på, at Jorden får besøg af rumvæsner. Fravor svarer med et tydeligt „ja", medens Slaight ikke 
er helt overbevist og svarer med et „muligvis". 

Desværre har mange ufoentusiaster en uheldig tendens til at ignorere forskellen på flyvende tallerkener og ufoer, 
hver gang det er til fordel for deres sag. Lige netop denne sag er samtidig et godt eksempel på, hvordan personlige 
økonomiske interesser, politisk korruption samt ikke mindst udnyttelsen af de sociale medier er blevet en naturlig del 
af ufologien. Et godt råd, når sådanne historier kommer frem vil være: Slå koldt vand i blodet! 


Kilder: 

Mængden af artikler, film osv. om denne sag er ganske overvældende. Dette er kun et lille udvalg af kilder. 

www. nytimes.com/2017/12/16/us/politics/pentagon-program-ufo-harry-reid.html, 
www. nytimes.com/2017/12/16/us/politics/unidentified-flying-object-navy.html, 
www.politico.com/magazine/story/2017/12/16/pentagon-ufo-search-harry-reid-216111, 

www.independent.co.uk/news/world/americas/ufo-pentagon-beyond-reasonable-doubt-video-us-navy-tracking-pilots- 

footage-unidentified-flying-a8127881.html, 

https://coi.tothestarsacademy.com/nimitz-report/, 

www.youtube.com/watch?v=3w0aXTfDDq8, 

www.youtube.com/watch?v=0psNCUZU50I, 

www.youtube.com/watch?v=AuBIBCW5P98, 

www.youtube.com/watch?v=W0Vdc4z3mt4&app=desktop, 

www.youtube.com/watch?feature=youtu.be&v=jCaruUtiPHo&app=desktop, 

www.youtube.com/watch?v=2ggbT97E02A, 

www.youtube.com/watch?v=AcsAZTKRv5E, 

www.youtube.com/watch?v=Y2-4rl_20ju0&feature=youtu.be 

www.youtube.com/watch?v=HDGXaXcf6UU, 

www.youtube.com/watch?v=nII4peYb59E, 

www.blueblurrylines.com/2017/12/ufos-media-military-dreams-of-discovery.html, 

www.jasoncolavito.com/blog/a-tangled-web-why-are-key-players-in-the-pentagon-ufo-agency-story-all-linked, 

http://badufos.blogspot.dk/2017/12/delonge-overload-and-secret-federal-ufo.html, 

http://badufos.blogspot.dk/2017/12/about-those-glowing-auras-in-pentagon.html, 

https://noriohayakawa.wordpress.com/2017/12/16/pentagons-ufo-program-revealed-a-total-waste-of-our-hard- 

earned-tax-dollars/, 

www.judicialwatch.org/blog/2015/03/corruption-scandals-led-to-harry-reids-abrupt-retirement/, 

www.youtube.com/watch?v=3w0aXTfDDq8, 

www.youtube.com/watch?v=0psNCUZU50I, 

www. weeklystandard.com/unidentified-fiscal-objects/article/20 11037, 

www. foxnews.com/science/2017/12/29/mystery-over-top-secret-ufo-program-deepens.html, 
www.metabunk.org/nyt-gimbal-video-of-u-s-navy-jet-encounter-with-unknown-object.t9333/, 
www.metabunk.org/blink-182s-tom-delonges-to-the-stars-ufo-disclosure-enterprise.t9155/, 
www. metabunk.org/2004-uss-nimitz-tic-tac-ufo-flir-footage.t9190/page-5#post-217751 og 
www.youtube.com/watch?v=SdkpurN71C8. 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 
i 2019 

- og vælg en bog 


Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af 
usædvanlige himmelfænomener. Du kan læse om SUFOI's formål og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive 
ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling foregår via netbank til konto 3113-9117725. Brug venligst kortkode 01 og anfør navn, adresse og 
bestillingsnummeret (fx B-033) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


Vælg 1 af disse 4 titler: 

Ildkugler over Danmark 

- om sten der aldrig fløj 



Ildkugler over Danmark 
Værdi: Kr. 159,- 
Bestillingsnr.: B-088 



UFO'er - Myter og viden 
Værdi: Kr. 149,- 
Bestillingsnr.: B-087 



Mysteriet om UFO'er 
Værdi: Kr. 54,- 
Bestillingsnr.: B-033 


Bte JAMES e, 
NttOO«MLDi'4 
FlfJHT FOft 
UFO Scimi 


Fi restorm 



Firestorm 
Værdi: Kr. 89,- 
Bestillingsnr.: B-054 


Ann Druffel 


UFO-Mail udgives af Skandinavisk UFO Information. 


© SUFOI 2018. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI. Print og fotokopier af indhold fra UFO-Mail er belagt med Copydan-vederlag. 

Hjemmeside Send UFO-Mail til en ven Tegn anbonnement Opsig abonnement 

